Šta nas čeka u budućnosti?
2010 - godina problema i dostignuća. A 2011?
Godina 2010. bila je godina ekstremnih vremenskih prilika, ekonomske krize i prijelomnih dostignuća u medicinskoj tehnologiji. Šta svi ti događaji znače za budućnost? Organizacija World Future Society u svojoj godišnjoj prognozi daje uvid u ono što bi se moglo dogoditi i upozorenja o potencijalnim globalnim problemima. Tim Mack direktor je World Future Society, organizacije koja objavljuje godišnje prognoze o tome kako će ekonomija, tehnologija i društvo oblikovati svijet. On kaže da je svijetla tačka u najnovijoj prognozi – medicina: Gospodin Mack kaže da polja nanotehnologije, biotehnologije i informacijske tehnologije djeluju zajedno i otvaraju nove načine za pomaganje pacijentima: Napredak na polju umjetne inteligencije, kaže on, mogao bi dovesti do budućnosti u kojoj će se za onemoćale pacijente brinuti robotske njegovateljice, aktivirane glasom. Što se tiče okoliša, Mack predviđa da će problemi izazvani klimatskim promjenama i dalje rasti sve dok ne budu poduzeti globalni napori za preokretanje tog trenda: Velik problem je, kaže Mack, i doprinos Kine svjetskim ekološkim problemima. S pozitivne strane, međutim, Mack ističe novu generaciju Kineza koji pokušavaju promijeniti ekološku politiku svoje zemlje. Po pitanju ekonomije, Mack kaže da, premda je ekonomska kriza u Sjedinjenim Državama dovela do promjene u načinu na koji se obavljaju poslovi, budućnost je i dalje nesigurna. Kompanije, recimo, ukidaju tradicionalne mirovinske i zdravstvene beneficije uposlenicima, a Mack kaže da nije jasno hoće li te beneficije ikada biti vraćene.